stanford-oval/wikipedia huggingface dataset:
Sven Elvestad
Elämäkerta > Toimittajana

Elvestadista tuli eräs Norjan suurimmista sanataiteilijoista. Svenin ollessa 14-vuotias sanomalehti Fredrikssten julkaisi hänen ensimmäisen novellinsa. Myöhemmin hän kirjoitti pieniä artikkeleita paikallisista asioista samaan julkaisuun. Pari vuotta hän toimi Kristianianissa Fredriksstenin kirjeenvaihtajana, mutta samalla hän kirjoitti myös pääkaupungin Forposten- ja Kristiania Dagsavis -lehtiin. Kirjoitukset olivat pieniä haastatteluhelmiä, jotka osoittivat tarkkaa harkitsevuutta ja tyyliä.
Lehtikirjoitukset alkoivat tuottaa Elvestadille toimeentulon. 1902 hän tuli tunnetuksi koko maassa ns. Skjebergin mysteeriä koskevasta artikkelistaan. Samana vuonna hän julkaisi nimettömästi samasta rikosasiasta debyyttikirjansa. Pian hänet palkattiin toimittajaksi Ørebladetiin. 1907 Elvestad mm. O. W. Erichsenin kera perusti Fri Presse -sanomalehden, jonka toiminta kuitenkin loppui vuoden kuluttua. Sen jälkeen hän satunnaisesti työskenteli Aftenpostenin kirjeenvaihtajana. 1910 perustettiin sanomalehti Tidens Tegn, johon Elvestad oli yhteydessä. Lehdestä tuli hänelle loppuelämäkseen journalistinen koti. Tunnusomaisia olivat hänen erinomaiset artikkelinsa, matkakirjeensä sekä haastattelunsa. Pieni osa materiaalista on julkaistu kirjan muodossa. Tämä osa Elvestadin sanomalehtityöstä yleisemmin tunnetaan.
Elämäkerta > Kirjailijana

Elvestadin tuotantolajeja ovat olleet kokoelmat Tidens Tegnin artikkeleista ja haastatteluista. Myös novellikokoelmassa Himmel og hav on osaksi sanomalehtimateriaalia. Omalla nimellään Elvestad julkaisi pari psykologiaa ja omaelämäkertaa sisältävää romaania, poleemisen ja kriittisen isänmaahan liittyvän teoksen sekä myönteisen satiirisen romaanin.
Skjeberg-mysteerin myötä Elvestad alkoi kirjoittaa salapoliisiromaania. Tämä ilmestyi samoihin aikoihin kuin anonyymit sarjakertomukset Kristiania Dagsavisissa. 1904 hän loi kristianialaisen etsivähahmon Asbjørn Kragin, jonka kokemuksista kerrottiin Ørebladetissa sekä salanimellä Kristian F. Biller kirjoitti sarjan tarinoita Knut Gribbistä Lys og Skygge -lehdelle. Nimimerkillä Stein Riverton julkaistiin ensimmäiset Asbjørn Krag -romaanit 1907 ja näistä tuli suosittuja. Etsintä- ja rikostutkimuksia kertyi lähes sata, eniten romaaneja ja muutamia lyhyempiä tarinoita. Monet olivat korkeatasoisia, hyvin kirjoitettuja, omituisiakin. Ylivoimaisin, maailmanluokkaa oli Jernvognen (1909).
Elvestad käytti myös muiden kirjailijoiden ideoita, ja yksi Kragin romaaneista, Skjulte spor  (1911), on hyvin lähellä Conan Doylen plagiointia. Monet pienet romaanit olivat kiireessä kyhättyjä. Näissäkin salapoliisikertomuksissa olevista asioista sai lukija nauttia.
Erityisesti Ruotsissa ja Saksassa Elvestadin salapoliisikirjat tulivat erittäin suosituiksi. Suomennettuja teoksiakin on yli 35. Menestys oli suora syy siihen, miksi kirjailija muutti Ruotsiin vuonna 1914 (virallisesti 1916). Täällä hän kirjallisesti tehtaili pari vuotta apunaan sihteeri Christian Haugen. Myöhemmin hänen asuinalueensa laajeni muun muassa Baijeriin, kunnes hän asettui Italian Positanoon vuonna 1925. Enimmäkseen siellä hän asui vuoteen 1933, jolloin hän pääasiassa taloudellisista syistä muutti takaisin Osloon. Siellä Elvestad palkattiin toimitussihteeriksi Tidens Tegniin. Hän kuoli vuoden kuluttua.
Huomioita

Sven Elvestadin hautakivilevyssä Vestre Gravlundissa Oslossa on pelkkä teksti "Elvestad". Norjalainen rikollisjärjestö valitsi nimen Riverton klubin kunniaksi. Elvestadin rintakuva pystytettiin hänen kotikaupunkiinsa Haldeniin vuonna 1999.
Teoksia

Salaperäinen vihollinen : kertomus salapoliisi Asbjörn Kragin elämästä, suomentanut I. A. Otava, 1913.
Pimeyden ääniä : romaani, suomentanut Antti Rytkönen. Otava, 1915.
Punainen leski : romaani. Otava, 1915.
Entisyytensä vallassa : salapoliisikertomus. Otto Andersinin kustannusliike, 1916.
Valkoinen rouva : salapoliisikertomus. Otava 1916.
Varastettu talo : salapoliisikertomus. Otava 1916.
Mongolilaiskasvot : salapoliisiromaani. Öflund & Pettersson, 1917.
Musta tähti : romaani. Otava, 1917.
Peli elämästä ja kuolemasta : salapoliisiromaani, suomentanut P. A. P. Otto Andersin, 1917.
Poltettu kuolemantuomio : salapoliisiromaani. Otto Andersin, 1917.
Salaperäinen tapaus : salapoliisikertomus, suomentanut Felix Borg. Alku 1917.
Herrasmies varkaana : salapoliisiromaani. Kustannusliike Alku, 1919.
Kostajan kourissa : salapoliisikertomus, suomentaneet V. ja H. Korsberg. Otto Andersin, 1919.
Makuuhuoneen salaisuus : salapoliisiromaani. Kustannusliike Alku, 1919.
Prinssi ja kaunis näyttelijätär : salapoliisikertomus, suomentanut Julius Varmanen. Otava, 1919.
Varjojen kerho. V. A. T., 1919.
Morganin miljoonat : salapoliisiromaani. Otto Andersin, 1920.
Murhattu urkkija : salapoliisiromaani, suomentanut Y. Gs. Suomi, 1921.
Pelikello : salapoliisikertomus. Otto Andersin, 1921.
Säilykekuningas. Minerva 1921.
Yllätys tunturiradalla : salapoliisi Asbjörn Kragin seikkailuja. Otava 1921.
Hänen ylhäisyytensä seikkailu : salapoliisiromaani, suomentanut Einar J.. Minerva, 1922.
Kreivi Oslo, suomentanut Y. Gs. Suomi, 1922.
Punapartainen insinööri : Asbjörn Krag-seikkailu : salapoliisiromaani. Minerva, 1922.
Insinööri Barran kamppailu. Minerva, 1923.
Kamala nauru, suomentanut Y. G. Suomi, 1924.
Salaperäinen ruumisarkku. Otto Andersin, 1925.
Kostava muukalainen : salapoliisiromaani. Minerva, 1927.
Kuka on rikollinen. Suomi, 1927.
Salaperäinen amerikkalainen : Asbjörn Kragin seikkailuja. Minerva, 1927.
Kummituksen kosto : salapoliisiromaani, suomentanut Yrjö Lyytikäinen. Minerva, 1928.
Aaveparooni : salapoliisi Kragin seikkailu. Minerva, 1928.
Asbjörn Krag kuolemaantuomittuna : salapoliisiromaani, suomentanut Yrjö Lyytikäinen. Minerva, 1929.
Salapoliisi Krag pankkirosvona : salapoliisiromaani, suomentanut Yrjö Lyytikäinen. Minerva, 1929.
Tuhat rautaa tulessa : salapoliisiromaani. WSOY 1938.
Asbjörn Krag sotkeutuu vakoiluun : salapoliisiromaani. WSOY, 1942.
San Bernardo

San Bernardo voi tarkoittaa:
San Bernardo, kaupunki Chilessä
San Bernardo del Viento, kunta Córdoban maakunnassa Kolumbiassa
San Bernardo, kunta Nariñon maakunnassa Kolumbiassa
San Bernardo, kunta Cundinamarcan maakunnassa Kolumbiassa
San Bernardo, kaupunki ja kunta Meksikon Durangossa
San Bernardo Mixtepec, kunta Meksikon Oaxacassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”San Bernardo”, voi hakea sivunnimihaulla, laajalla sivunnimihaulla tai tekstihaulla.
Tanssii Smurffien kanssa Vol 16

| Tanssii Smurffien kanssa Vol 16 Smurffit |
| --- | --- | --- |

Studioalbumin tiedot
 Julkaistu: 26. marraskuuta 2008
 Formaatti: CD
 Tyylilaji: dancepop
 Kesto: 43.38
 Levy-yhtiö: Capitol Records
Listasijoitukset
  17.
Smurffien muut julkaisut
| Rakettihitit! Vol. 15 2007 | Tanssii Smurffien kanssa Vol 16 2008 | Tanssihitit Vol 17 2009 |
Tanssii Smurffien kanssa Vol 16 on Smurffien 16. albumi. Se julkaistiin 26. marraskuuta 2008.
Kappaleet

Missä Välkky katsastaa (Missä miehet ratsastaa) – 3.02
Liemessä (Liekeissä) – 3.16
Mun koti ei oo läävä (Mun koti ei oo täällä) – 4.24
Juustoo (Soo-soo) – 3.16
Päsmärismurffi (Ivory Tower) – 3.49
Votkale (Indian) – 4.53
Moppe haukkuu (Ovet paukkuu) – 3.06
Tanssi Smurffien kanssa – 4.17
Smurffimaailma – 3.13
Jos possut lentäis – 3.44
Smurffit trapetsilla – 3.33
Kerro Suursmurffi – 3.14
Aiheesta muualla

Tanssii Smurffien kanssa Vol 16 discogs.com -sivustolla
San Biagio (Montepulciano)

San Biagio
San Biagio on kirkko Montepulcianossa Toscanassa. Tämä kaupungin muurin ulkopuolella sijaitseva pyhiinvaelluskirkko oli arkkitehti Antonio da Sangallon suurin toimeksianto. Se on Toscanan sopusuhtaisimpia renessanssirakennuksia. Kirkolle tullaan sypressikujaa pitkin. Sangallo rakensi kirkkoa vuodesta 1518 kuolemaansa saakka, vuoteen 1534. Siinä on kaikki renessanssiarkkitehtuurin tunnuspiirteet. Kupoli, kaikkien kolmen antiikin pylväsjärjestelmän käyttö ja vapaasti seisovat tornit tekevät kirkosta erinomaisen kauniin. Kun San Biagion rakentaminen alkoi, Pietarinkirkko oli ainoa sitä suurempi rakennushanke Italiassa.
San Biagio sisältä
Sakkos

Sakkos
Sakkos (ven. саккос, kreik. σάκκος) on ortodoksisen kirkon piispan lyhythelmainen jumalanpalveluspuku. Se muistuttaa stikaria. Se on nöyrtymisen ja katumuksen vaate, joka symboloi Kristuksen kärsimyksiä ja Jumalan armoa. Sakkos on koristeltu kulkusilla. Ne symboloivat piispan puhumaa Jumalan sanaa. Alkuaan sakkos on ollut Bysantin keisarin hoviin kuuluvien virkamiesten juhla-asu.
Sakkos muistuttaa katolista dalmatikaa.
Tarumanmetsästyskoira

| Tarumanmetsästyskoira> Avaintiedot |
| --- | --- |
Alkuperämaa:   Brasilia
Määrä:  harvinainen
Alkuperäinen käyttö:  metsästys
Nykyinen käyttö:  metsästyskoira
Muita nimityksiä:  Taruma Hunting Dog, Woyawai Dog
FCI-luokitus:  ei FCI-rotu
Ulkonäkö
Väritys:  mustavalkoinen
Tarumanmetsästyskoira on brasilialainen koirarotu.
Ulkonäkö

Tarumanmetsästyskoira on rungoltaan vinttikoiramainen. Karvapeite on lyhyt ja väritys mustavalkoinen.
Alkuperä

Brasilian ja Guyanan välisen raja-alueen taruma- ja wai-wai-heimot kasvattavat rotua. Sitä käytetään kaikenlaisen riistan metsästykseen. Sitä arvostetaan niin paljon, että yksilöitä vaihdetaan esimerkiksi aseisiin ja kanootteihin. Lisäksi heimojen naiset pitävät koirista erityistä huolta, tarjoten niille nukkumapaikan ja erityisruokavalion.
Tanssii läskien kanssa

| Tanssii läskien kanssa Jope Ruonansuu |
| --- | --- | --- |

Studioalbumin tiedot
 Julkaistu: 5. syyskuuta 2007
 Formaatti: CD
 Tuottaja(t): Risto Asikainen
 Tyylilaji: huumorimusiikki
 Kesto: 40.56
 Levy-yhtiö: Edel Records Finland
Listasijoitukset
  15.
Jope Ruonansuun muut julkaisut
| Me hirviöt 2006 | Tanssii läskien kanssa 2007 | Enkeleitä toisillemme 2008 |
Tanssii läskien kanssa on Jope Ruonansuun 5. syyskuuta 2007 julkaistu albumi. Albumin teemana on viihdeohjelma Tanssii tähtien kanssa. Albumin toiseksi viimeinen kappale, ”Tähdet taivaan takana”, on huumorilaulun sijasta vakava laulu. Se on kunnianosoitus Juice Leskiselle, Juha Vainiolle ja muille edesmenneille lauluntekijöille.
Albumi nousi Suomen virallisen listan sijalle 15.
Kappaleet

Bjurström liukkaalla parketilla – 0.32
Tanssii läskien kanssa – 2.53
Mara, Matti ja Marja-Liisa – 0.58
Airan samba – 2.58
Bjurström ja Remu – 0.58
Yhden miehen rivitanssi – 2.58
Bjurström ja Aira Samulin – 0.40
Lemmenloruja – 2.37  (alkuperäinen kappale: Something Stupid)
Bjurström ja Paavo Väyrynen – 0.51
Ei ole gugga juontaja go Ellen – 3.26  (alkuperäinen kappale: Ei ole Kööpenhamina kuin ennen)
Bjurström ja Kimi Räikkönen – 0.52
Viidet bänät – 2.16
Bjurström ja Matti Nykänen – 0.45
Matin myllykirje – 2.22
Bjurström ja Jukka Virtanen – 0.51
Kyläkauppiaan yö – 3.14
Bjurström ja Juha Mieto – 0.45
Digitaalihumppa – 2.40
Bjurström ja Sakari Kuosmanen – 0.45
Näin se kesäleski pettää – 3.18  (alkuperäinen kappale: Näin se kesäloma toimii)
Bjurström ja Vesa Keskinen – 0.40
Tähdet taivaan takana – 3.00
Karpolla on viimeinen sana – 0.23
Aiheesta muualla

Tanssii läskien kanssa Discogsissa. (englanniksi)
Jope Ruonansuu
| --- | --- |
Studioalbumit:   Matkiva kulkuri (1988)  Elvis-osasto (1992)  Täällä Washington (1992)  Politiikkaa ja erotiikkaa (1993)  Jope Ruonansuu presidentiksi (1993)  Kiikun kaakun (1994)  Washington Bar (1995)  Piinapenkki (1996)  Vara Mara (1997)  Neuroopan omistajat (1999)  Hauskaa joulua t: Jope (2000)  Lomakiertue (2001)  Työnnä kännykkä hanuriin (2002)  Finnshits (2003)  Tosi-CD (2004)  Me hirviöt (2006)  Tanssii läskien kanssa (2007)  Enkeleitä toisillemme – Herkimmät laulut (2008)  Kunnioittaen – Yhden miehen tribuutti (2009)  Naamakirja (2010)  Jopetusministeri (2011)  Veljekset kuin kyljykset (2012)  Jope Ruonansuu ja Porsaanperän pikkujoulut (2013)  Biisinmurtajat (2016) 
Kokoelmat:   Mix 1 (1995)  Naurettava 90-luku – 60 parasta naururaitaa (2000)  Jope Ruonansuu & Juha Laitila: American Office – Parhaat radiosketsit (2002)  Naura pois – 20 huumorihittiä (2002)  Kaikkien aikojen parhaat – Aattelepa ite (2009)  Sound Pack 12 (2010)  32 Jopeinta laulua (2014) 
Singlet:   Enska ja Hanski / Matkiva Kulkuri (1988)  Nyt lähtee läskit / Rantamiehen balladi (1991)  Hyppää pois / Ilman jarruja helvettiin (1991)  Pappi vaan joi (1995)  Enkeleitä toisillemme / Veronpunaiset ruusut (1996)  Mararock / Satasen laina (1997)  Kaikki menee kun sovittelee / Mattiesko Hytönen (1997, vedettiin pois ennen virallista myyntipäivää)  Soneranputsausjenkka (1999)  Umtsi-um (2002)  Annelin silmin / Stressmann (2003)  Aulis Gerlander / Haluan Aidoliksi (2004)  Yllytyshullu / Matti on numero yksi (2004)  Sua rakastan kuin hullu / Uu Pee Ämmät (2006)  Yhden miehen rivitanssi / Digitaalihumppa (2007)  Enkeleitä toisillemme – Äiti (promo, 2008)  Rahamaailma / Kerran jos toisenkin (2009)  Katsastusinssi Nauraa (2011)  Loirinuotiolla (2016) Luettelo Jope Ruonansuun kappaleista 
Filmografia:   Jope Ruonansuun filmografia  Jopet Show Jope Ite
Saklina

Saklina (ven. Шаглино, Šaglino) on entinen inkeriläinen kylä, joka kuului Venjoen luterilaisen seurakuntaan. Nykyään se kuuluu hallinnollisesti Leningradin alueen Hatsinan piiriin.
Saklina sijaitsee Inkereenjoen rannalla. Kylä jakautui kahteen osaan: Suuri-Saklina ja Ahola (Pieni-Saklina). Kylä mainitaan eri nimillä Venäjän 1500-luvun (Zaklinje) ja Ruotsin 1600-luvun (Saklinie, Säglina ödhe, Saglina by, jne) asiakirjoissa. Nimi polveutuu ilmeisesti venäläisistä sanoista "za" - takana, ja "glina" - savi, eli "Savikontaus".
Vuonna 1849 Suuri-Saklinassa asui 77 ihmistä (36 miestä ja 41 naista), ja Aholassa - 46 (25 miestä ja 21 naista), kaikki inkeriläisiä (savakoita).
Maaperältään Saklina oli suokasta alankomaata, sen laajat ja tasaiset pellot pitiviät kylän asukkaat leivässä. Lypsykarjan kasvatus oli pääelinkeinona.
Kylässä järjestettiin maataloukursseja, toimi sonniyhdistys ja osuuskauppa. 1900-luvun alusta keskellä kylää oli Saklinan kansakoulu, jossa oppia saivat oman kylän lisäksi joen toisella rannalla olevan Vekkilän, Suuren Ruusovan ja Ryysälän lapset. Koulun pitkäaikaisia opettajia olivat Ida ja Lyyli Myllärinen.
Vuonna 1926 Suuri-Saklinassa oli 50 taloa ja 182 asukasta, niistä 179 henkilöä (49 taloa) - inkeriläisiä, Aholassa 10 taloa ja 31 asukasta, kaikki inkeriläisiä. Kylän yleisin sukunimi oli Närjä, muut suvut olivat Kapanen, Mullo, Myllärinen, ja Suomalainen.
Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen.  Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää.
Shakti

Shakti voi tarkoittaa ainakin seuraavia asioita:
Shakti, hindulainen uskonnollinen käsite
Operaatio Shakti oli Intian ydinkoesarja Pokhran-II vuonna 1998
Shakti, John McLaughlinin johtama jazz-yhtye
Shakti, bangladeshilainen sanomalehti
”Shakti”, kappale CMX-yhtyeen Cloaca Maxima -albumilta
Shakti – Astitva Ke Ehsaas Ki, intialainen televisiosarja.
Elokuvat

Shakti (vuoden 1982 elokuva), Bollywood-elokuva
Shakti (vuoden 2002 elokuva), Bollywood-elokuva
Shakti (vuoden 2011 elokuva), telugunkielinen elokuva
Shakti (vuoden 2012 elokuva), kannadankielinen elokuva
Prem Shakti, Bollywood-elokuva
Senja Kaarikivi

Senja Kaarikivi (s. 26. heinäkuuta 2000) on suomalainen pesäpalloilija. Kaarikivi edustaa Superpesiksessä pelaavaa kasvattajaseuraansa Hyvinkään Tahkoa. Hän pelaa sisäpelissä etenijänä ja ulkokentällä kopparina. Kaarikivi on pelannut urallaan 25 Superpesiksen runkosarjaottelua. Näissä hän on lyönyt kolme kunnaria ja kaksi tavallista juoksua, tuonut 32 juoksua ja kerännyt 71 kärkilyöntiä. Kaarikivi on pelannut urallaan kaksi Superpesiksen ylempää pudotuspeliottelua. Näissä hän on tuonut kaksi juoksua ja kerännyt neljä kärkiltöntiä. Tilastot päivitetty 2. heinäkuuta 2021.
Sendai

| Sendai-shi (仙台市) |
| --- | --- |

 lippu:  Sinetti
 Sendain sijainti Miyagin prefektuurissa.
 Sendai-shi
 Koordinaatit: 38°16′06″N, 140°52′10″E 
Valtio:  Japani
Alue:  Tōhoku
Prefektuuri:  Miyagin prefektuuri
Hallinto:  
 – Pormestari:  Emiko Okuyama
Pinta-ala:  
 – Kokonaispinta-ala:  785,85 km²
Väkiluku (2014):  1 071 383
 – Väestötiheys:  1 363 as./km²
Symbolit:  
 – Puu:  Idänselkova
 – Kukka:  Lespedeza
 – Lintu:  Käki
 – Hyönteinen:  Homoeogryllus japonicus
 
 www.city.sendai.jp 
Infobox OKVirheellinen NIMI-arvo: 
Sendai (jap. 仙台市, Sendai-shi) on Miyagin prefektuurin pääkaupunki ja samalla Tōhokun seudun suurin kaupunki Japanissa. Siellä on 1 071 383 asukasta (vuonna 2014) ja sen pinta-ala on 785,85 neliökilometriä. Daimio Date Masamune perusti Sendain vuonna 1600. Kaupunki on tunnettu myös lempinimellään ”puiden kaupunki”. Se on valittu yhdeksi Japanin virallisista suurkaupungeista.
Maanjäristys ja sitä seurannut tsunami aiheuttivat kaupungissa laajaa tuhoa maaliskuussa 2011.
Sendaissa on lämpimintä elokuussa, jolloin päivän keskilämpötila on 21–28 °C. Viileintä on tammikuussa, jolloin päivän keskilämpötila on −2–5 °C. Sadetta saadaan ympäri vuoden, mutta eniten sataa kesäkuusta syyskuuhun. Vuosittainen sadanta on noin 1 250 millimetriä.
Aluejako

Sendai jakautuu viiteen suuralueeseen. Niistä asukasluvultaan ja pinta-alaltaan suurin on Aoba-ku, johon kuuluu kaupungin ydinalue.
| Nimi | Japaniksi | Pinta-ala (km²) | Asukasluku (2017) | Väestötiheys (as> /km²) |
| --- | --- | --- | --- | --- |
| Aoba-ku | 青葉区 | 302,24 | 310 460 | 1 027 |
| Izumi-ku | 泉区 | 146,61 | 215 461 | 1 470 |
| Miyagino-ku | 宮城野区 | 58,19 | 195 722 | 3 363 |
| Taihaku-ku | 太白区 | 228,39 | 227 016 | 994 |
| Wakabayashi-ku | 若林区 | 50,86 | 135 968 | 2 673 |
Aiheesta muualla

Kuvia tai muita tiedostoja aiheesta Sendai Wikimedia Commonsissa
Kaupungin verkkosivut (japaniksi)
Samuel Dumoulin

| Samuel Dumoulin |
| --- | --- |
 Samuel Dumoulin  etappivoittajana Ranskan ympäriajolla 2008
Henkilötiedot
Syntynyt: 20. elokuuta 1980 (ikä 44)
Kansalaisuus:   Ranska
Pyöräilijä
Pituus:  159 cm
Paino:  56 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2002–2003 2004–2007 2008–2012 2013–2019:  Jean Delatour AG2r Prévoyance Cofidis Ag2r-La Mondiale
Suurimmat voitot
 Ranskan ympäriajo, etappi Dauphiné Libéré, etappi Katalonian ympäriajo, 3 etappia 
 Tiedot päivitetty: 19. helmikuuta 2017 
Samuel Dumoulin (s. 20. elokuuta 1980 Vénissieux, Ranska) on ranskalainen maantiepyöräilijä, joka kilpaili ammattilaisena vuosina 2002–2019. Dumoulin, joka on pituudeltaan vain 159 cm, oli ajajatyypiltään sprintteri.
Hän voitti vuoden 2008 Ranskan ympäriajon kolmannen etapin oltuaan loppukirissä paras neljän miehen kärkiryhmästä.
Aiheesta muualla

Virallinen sivusto (ranskaksi)
Swara Bhaskar

| Swara Bhaskar |
| --- | --- |
 Swara Bhaskar vuonna 2017.
Henkilötiedot
Syntynyt: 9. huhtikuuta 1988 (ikä 36) Delhi, Intia
Ammatti:  näyttelijä
Puoliso:  Fahad Ahmad (vih. 2023)
Näyttelijä
Aktiivisena:  2009–
Aiheesta muualla
IMDb 
AllMovie
Swara Bhaskar (s. 9. huhtikuuta 1988 Delhi) on intialainen näyttelijä, joka työskentelee hindinkielisessä elokuvateollisuudessa. Hänet tunnetaan parhaiten sivurooleistaan valtavirran tuotannoissa ja päärooleistaan itsenäisissä elokuvissa. Hän on voittanut kaksi Screen Awards -palkintoa ja ollut ehdolla Filmfare Awards -palkinnon saajaksi neljästi.
Swara, merivoimien kommodori C. Uday Bhaskarin tytär, syntyi ja kasvoi Delhissä. Suoritettuaan englannin kirjallisuuden kandidaatin tutkinnon Miranda Housessa, hän ilmoittautui Jawaharlal Nehrun yliopistoon suorittamaan sosiologian maisterin tutkintonsa. Swara teki elokuvadebyyttinsä sivuroolilla vuoden 2009 draamassa Madholal Keep Walking, joka oli kaupallinen pettymys. Hän sai laajempaa huomiota tulevan morsiamen roolillaan kaupallisesti menestyneessä romanttisessa komediassa Tanu Weds Manu (2011). Kriitikot ottivat hänen esityksensä elokuvassa hyvin vastaan ​​ja hän sai parhaan naissivuosan Filmfare Awards -ehdokkuuden.
Swara sai lisää kiitosta suorituksestaan kriitikoiden ylistämässä romanttisessa draamassa Raanjhanaa (2013), josta hän ansaitsi toisen parhaan naissivuosan Filmfare Awards -ehdokkuutensa. Sitten hän toisti roolinsa elokuvan Tanu Weds Manu jatko-osassa ja myöhemmin esiintyi romanttisessa draamassa Prem Ratan Dhan Payo; molemmat tuotannot kuuluivat vuoden 2015 eniten tuottaneiden hindielokuvien joukkoon. Hänen pääroolinsa itsenäisissä elokuvissa Nil Battey Sannata (2016) ja Anaarkali of Aarah (2017) ansaitsivat hänelle lisää suosiota. Hän voitti parhaan naisnäyttelijän Screen Awards -kriitikkopalkinnon edellisestä ja sai parhaan naisnäyttelijän kriitikkopalkinnon Filmfare Awards -ehdokkuuden viimeisestä.
Yksityiselämä

Bhaskar meni naimisiin aktivisti Fahad Ahmadin kanssa helmikuussa 2023.
Filmografia

| Vuosi | Elokuva | Rooli | Muuta |
| --- | --- | --- | --- |
| 2009 | Madholal Keep Walking | Sudha M. Dubey |  |
| 2010 | Guzaarish | Radhika Talwar |  |
| 2010 | The Untitled Kartik Krishnan Project | Swara Bhaskar / Maya |  |
| 2011 | Tanu Weds Manu | Payal Sinha Singh |  |
| 2011 | Chillar Party | Battle Hour Anchor |  |
| 2013 | Listen… Amaya | Amaya Krishnamoorthy |  |
| 2013 | Aurangzeb | Suman |  |
| 2013 | Raanjhanaa | Bindiya |  |
| 2013 | Sabki Bajegi Band | Jaya |  |
| 2014 | Machhli Jal Ki Rani Hai | Ayesha Saxena |  |
| 2015 | Tanu Weds Manu Returns | Payal Sinha Singh |  |
| 2015 | Prem Ratan Dhan Payo | Rajkumari Chandrika |  |
| 2015 | X: Past Is Present | Aunty |  |
| 2016 | Nil Battey Sannata | Chanda Sahay |  |
| 2017 | Anaarkali of Aarah | Anarkali |  |
| 2018 | Veere Di Wedding | Sakshi Soni |  |
| 2020 | Sheer Qorma | Sitara |  |
| 2022 | Jahaan Chaar Yaar | Shivangi |  |
Palkinnot

| Vuosi | Elokuva | Palkinto | Kategoria | Tulos | Lähde |
| --- | --- | --- | --- | --- | --- |
| 2012 | Tanu Weds Manu | Filmfare Awards | Paras naissivuosa | Ehdokkuus |  |
| 2012 | Tanu Weds Manu | Zee Cine Awards | Paras naissivuosa | Voitto |  |
| 2012 | Tanu Weds Manu | International Indian Film Academy Awards | Paras naissivuosa | Ehdokkuus |  |
| 2012 | Tanu Weds Manu | Screen Awards | Paras naissivuosa | Ehdokkuus |  |
| 2014 | Raanjhanaa | Filmfare Awards | Paras naissivuosa | Ehdokkuus |  |
| 2014 | Raanjhanaa | International Indian Film Academy Awards | Paras naissivuosa | Ehdokkuus |  |
| 2014 | Raanjhanaa | Screen Awards | Paras naissivuosa | Voitto |  |
| 2014 | Raanjhanaa | Zee Cine Awards | Paras naissivuosa | Voitto |  |
| 2016 | Nil Battey Sannata | Silk Road International Film Festival | Paras naisnäyttelijä | Voitto |  |
| 2016 | Nil Battey Sannata | Screen Awards | Paras naisnäyttelijä (kriitikkopalkinto) | Voitto |  |
| 2018 | Anaarkali of Aarah | Filmfare Awards | Paras naisnäyttelijä (kriitikkopalkinto) | Ehdokkuus |  |
| 2018 | Veere Di Wedding | Lux Golden Rose Awards | Vuoden itsevarma kaunotar | Voitto |  |
| 2018 | Veere Di Wedding | Screen Awards | Paras naissivuosa | Ehdokkuus |  |
| 2019 | Veere Di Wedding | Filmfare Awards | Paras naissivuosa | Ehdokkuus |  |
Aiheesta muualla

Wikimedia Commonsissa on kuvia tai muita tiedostoja aiheesta .
Swara Bhaskar Internet Movie Databasessa. (englanniksi)
Swara Bhaskar Allmoviessa (englanniksi)